|  |
| --- |
| № исх: МКД-ТЖБ-15-11/1590-іқ/ш от: 28.03.2018№ вх: 2645-қх от: 28.03.2018 |

**Банкрот деп танылған заңды тұлғаның филиалын (өкiлдiгiн) есептiк тiркеуден шығару бойынша**

Қызылорда облысы бойынша Мемлекеттік кірістер департаменті банкрот деп танылған заңды тұлғаның филиалын (өкiлдiгiн) есептiк тiркеуден шығару бойынша келесіні хабарлайды.

 «Оңалту және банкроттық туралы» Қазақстан Республикасы Заңының 112-бабы 1-тармағына сәйкес заңда көзделген жағдайларды қоспағанда, заңды тұлғалар мен дара кәсiпкерлердiң мемлекеттiк тiркелiмдерiне бұл туралы жазба енгiзiлгеннен кейін банкротты тарату аяқталды, ал банкрот жұмыс iстеуiн тоқтатты деп саналады.

 Осыдан бұрын оңалту және банкроттық саласындағы әкімшілер банкрот деп танылған заңды тұлғаның филиалын (өкiлдiгiн) есептiк тiркеуден шығару кезінде филиал (өкiлдiк) туралы ережесін тапсыруға және филиалды (өкiлдiктi) есептiк тiркеуден шығарғаны үшiн бюджетке тіркеу алымын төлеуге байланысты кедергілерге тап болатын.

 Бұл ретте, «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы» Қазақстан Республикасының Заңына өзгертулер енгізілді, оның ішінде, 16-1 бабы келесі мәтінде толықтырылған:

 *«Сот оған қатысты борышкерді банкрот деп тану және банкроттық рәсімін қозғай отырып оны тарату туралы шешім қабылданған заңды тұлғаның филиалын (өкілдігін) есептік тіркеуден шығару соттың банкроттық рәсімді аяқтау туралы ұйғарымының заңды күшіне енуі негізінде жүзеге асырылады».*

Аталған толықтырулар әкімшілерді филиалды (өкiлдiктi) есептiк тiркеуден шығарғаны үшiн бюджетке тіркеу алымын төлеуден және филиал (өкiлдiк) туралы ережесін тапсырудан босату арқылы банкрот деп танылған заңды тұлғаның филиалын (өкiлдiгiн) есептiк тiркеуден шығару рәсімін жеңілдету мақсатында енгізілген*.*

Осыған орай, банкроттық басқарушыларға банкрот деп танылған заңды тұлғаның филиалын (өкiлдiгiн) есептiк тiркеуден шығару үшін «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы» Қазақстан Республикасы Заңының 16-1 бабы ережелерін негізге алу қажет.

**Аймаханов Ерлан**

**Қызылорда облысы бойынша**

**Мемлекеттік кірістер департаментінің**

**бөлім басшысы**